предоставя земя, труд и определени данъчни облекчения, а китайските дружества, които работят в зоната, управляват производствените съоръжения със свои активи и мениджъри. За да се компенсира липсата на средства от египетска страна, ПКНР подкрепя този проект и чрез предоставяне на необходимите финансови средства на TEDA — Египет, и на китайските дружества, работещи в зоната SETC.
 (47)
 Производителят на ПМСВ, който работи в зоната SETC — Jushi Egypt, е дружество, регистрирано съгласно египетското право и е учредено от Jushi Group, китайско дружество майка. Дружеството майка на производителя на ПМСВ се притежава от Комисията за надзор и управление на държавните активи към Държавния съвет („SASAC“). Това дружество е получило одобрение от съответните китайски държавни органи (17) за създаване на дъщерно дружество в Египет. Дъщерното дружество се финансира със средства от Китай, използва материали за влагане и оборудване, внасяни от Китай, ръководи се от китайски мениджъри и използва китайско ноу-хау. То произвежда ПМСВ в Египет, които се изнасят за ЕС от зоната SETC.
 (48)
 За да се гарантира безпрепятственото прилагане на гореспоменатото споразумение за сътрудничество, двете правителства създават механизъм за консултации на три нива. В този контекст Общият орган за икономическата зона на Суецкия канал на Арабска република Египет и Общинската комисия за търговия на община Tianjin на Китайската народна република подписват Споразумение за сътрудничество относно създаването на административна комисия за Китайско-египетската суецка зона за икономическо и търговско сътрудничество с цел провеждане на междуправителствени консултации на първо ниво. На второ ниво се създава Комитет за управление на Суецката зона за икономическо и търговско сътрудничество, за да се създадат условия за консултации на техническо равнище между компетентните китайски административни служби на община Tianjin и съответните компетентни служби на египетския орган за икономическата зона на Суецкия канал. Тези комисии провеждат редовни заседания от 2017 г. На трето ниво дружеството TEDA — Египет, и съответните египетски партньори докладват относно проблемите и трудностите на нивата на управление, посочени по-горе.
 3.2.1. Частична липса на съдействие и използване на наличните факти във връзка със зоната SETC
 3.2.1.1. Прилагане на разпоредбите на член 28, параграф 1 от основния регламент във връзка с ПЕ
 (49)
 Както в своя въпросник и в искането си за предоставяне на информация, така и по време на извършеното контролно посещение, Комисията поиска от ПЕ да предостави определена информация за Суецката зона за икономическо и търговско сътрудничество в Египет. Наред с останалите въпроси, свързани с правната и с институционалната рамка, тези искания за информация се отнасяха също и до наличието на междуправителствени споразумения между Китай и Египет.
 (50)
 По-специално, след изменението на известието за започване Комисията поиска от ПE информация за функционирането на зоната SETC и за правното основание за нейното съществуване, с конкретно позоваване на сътрудничеството между ПE и ПКНР при създаването и превръщането на зоната SETC в средище за развитието на стопанска дейност, което да привлича инвеститори от Китай. Освен това Комисията поиска информация за контрола и управлението на зоната SETC от Egypt-TEDA Investment Company, от холдинга TEDA и от египетско-китайската съвместна работна група, както и за ролята на Китайско-африканския фонд за развитие („CAD“) в